**ACTA DE REUNIÓ – COMISSIÓ DE TITULACIÓ CT5**

**ENGINYERIA ELECTRÒNICA INDUSTRIAL I AUTOMÀTICA**

**\_\_\_\_\_\_\_\_\_\_\_\_\_\_\_\_\_\_\_\_\_**

**Data i hora:** 17/07/2018 – 12:30 hores

**Lloc:** Aula Màster - EPSEVG

**Assistents:**

José Antonio Román Jiménez

Cristóbal Raya Giner

Ramon Guzmán Sola

Balduí Blanqué Molina

Jordi Prat Tasias

Ester Simó Mezquita

Francisco M. Muñoz

**Ordre del dia:**

1. Resultats de l’avaluació de les assignatures, avaluació curricular, reavaluació i principals dades acadèmiques de la titulació.
2. Resultats de les enquestes disponibles: estudiantat, graduats, PDI i PAS.
3. Propostes de millora de la titulació:
* Propostes de delegació d’estudiants (format PAC).
* Propostes del coordinador i del PDI de la titulació (informes assignatures).
* Propostes sobre els recursos de pràctiques docents (rebudes als Serveis Tècnics).
1. Anàlisi de temes específics de la titulació.
2. Memòria 2017/18 de la titulació amb les dades més rellevants.
3. Altres temes.

**Temes tractats:**

El sotsdirector Cap d’Estudis Sr. José Antonio Román, presenta els resultats de les avaluacions de les assignatures del curs acadèmic 2017/2018 i en especial, els resultats de les revaluacions a les assignatures del grau d’Enginyeria Electrònica Industrial i Automàtica.

Hi ha diverses intervencions dels assistentes sobre les dades de l’avaluació d’aquesta titulació i la Sra. Ester Simó comenta que hi ha un “gap” de la càrrega de treball dels estudiants entre les assignatures de la titulació i demana un estudi per trobar una proposta de millora. El sotsdirector Cap d’Estudis comenta que la càrrega de treball setmanal estàndard d’un estudiant a una assignatura de 6 crèdits, es de 4 hores de classe i 6 hores de treball del propi estudiant.

S’acorda que el coordinador de la titulació revisarà aquest tema i proposarà mesures per corregir desviacions que es puguin produir.

La Sra. Ester Simó demana una tutorització de la matrícula dels estudiants que permeti millorar els resultats acadèmics que son més baixos que en altres titulacions.

El sotsdirector Cap d’Estudis presenta les enquestes realitzades pel GPAQ a l’estudiantat, als graduats, al PDI i al PAS.

Donat el baix nombre d’enquestes presentades pels graduats d’aquesta titulacions i desprès de la intervenció de diversos assistents, es demana que aquests estudiants presentin l’enquesta com a graduats en el moment de la presentació del Treball de Fi de Grau (TFG).

El sotsdirector Cap d’Estudis presenta les propostes de millora de la titulació i en especial la relacionada amb els recursos de les pràctiques docents rebudes als Serveis Tècnics del centre. Desprès de diverses intervencions dels assistents, el coordinador de la titulació revisarà aquesta informació per prioritzar-la.

El Sr. Balduí Blanqué demana que es modifiqui la normativa de funcionament de les comissions de titulacions de l’escola per poder incorporar, com a membre permanent de la comissió d’aquesta titulació, a un PAS dels Serveis Tècnics del centre.

El Sr. Balduí Blanqué proposa diferents millores:

* Establir mecanismes que detectin variacions significatives en els resultats acadèmics de les assignatures.
* Revisar l’informe de l’assignatura que realitza cada professor responsable.
* Validar si s’apliquen les propostes de millora que realitza el coordinador de la titulació en el seu informe.
* Llistat dels recursos docents que s’han demanat i si s’han obtingut o no.
* Llistat de les actuacions prioritzades que es presentarà a la Comissió Econòmica del centre per la seva revisió, aprovació i assignació econòmica.

La Sra. Ester Simó s’ofereix a fer un estudi sobre les dades de la titulació: avaluacions i enquestes que presentarà en aquesta comissió en properes reunions.

Finalment, el coordinador de la titulació Sr. Cristòbal Raya que fa poc temps que ha estat proposat per aquest càrrec, prepararà la memòria de la titulació que serà presentada a aquesta comissió en la propera reunió.

La reunió s’aixeca a les 14:35 hores.